П Р О Т О К О Л   № 18
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 14.09.2021 г.

Днес, 14.09.2021 г. /вторник/ от 12.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова - отсъства
ЧЛЕНОВЕ:  Калина Чапкънова 
                      Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение вх. № ВСС-12913/08.09.2021 г. от Даниела Машева – заместник на главния прокурор при ВКП /съгласно заповед № РД-05-3174/07.09.2021 г. на главния прокурор/ за разкриване на щатни бройки за съдебни служители, подпомагащи дейността на европейските делегирани прокурори.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

На основание чл. 30, ал. 5, т. 8 от ЗСВ, във връзка с чл. 10, ал. 3 от Правилата за устройството и дейността на Бюрото по защита при главния прокурор:

1.1. СЪКРАЩАВА 9 /девет/ свободни щ.бр. за служители в Бюрото по защита при главния прокурор.

1.2. РАЗКРИВА 9 /девет/ щ.бр. в Звеното, подпомагащо европейските делегирани прокурори, за длъжностите:
- „прокурорски помощник“ – 3 /три/ щ.бр.;
- „главен експерт“ – 2 щ. бр.;
- „главен специалист“ – 2 щ. бр.;
- „съдебен деловодител“ – 2 щ. бр.

МОТИВИ: В изпълнение на задължението на Прокуратурата на Република България за взаимодействие с децентрализираните органи на Европейската прокуратура, за подпомагане дейността на европейските делегирани прокурори /ЕДП/ от Република България, със свое решение по Протокол № 26/14.07.2021 г. Прокурорската колегия на ВСС разкри 15 щ. бр. за съдебни служители.
След направен допълнителен анализ на потребностите от кадрово обезпечаване, за осигуряване на дейността на ЕДП и предоставяне на условия за безпрепятствено изпълнение на служебните им задължения във всички аспекти на компетентността им, считаме че е налице необходимост от допълнителни щ. бр. за съдебни служители, които да бъдат осигурени чрез съкращаване на незаети такива в щата на БЗ.

Увеличението на щатната численост на съдебните служители ще бъде финансово обезпечено за сметка на утвърдения бюджет на ПРБ за 2021 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 15.09.2021 г., за разглеждане и произнасяне. 

ЗА ПРЕДСЕДАТЕЛ 
НА КОМИСИЯТА:        / п/
			   СТЕФАН ПЕТРОВ